

Viimsi Vallavalitsus Teie: 24.04.2024 nr 11-10/1920

[info@viimsivv.ee](mailto:info@viimsivv.ee) Meie: kuupäev vastavalt digitaalallkirja

kuupäevale nr 9-1/2024/2801

**Reoveejaama rajamine**

**Viimsi metskond 79 maaüksusele**

Esitasite 24.04.2024 Kliimaministeeriumile kirja nr 11-10/1920, milles palute Kliimaministeeriumi seisukohta kinnisasjale Viimsi metskond 79 reoveejaama rajamise kohta. Ühtlasi palute seisukohta Viimsi metskond 79 jagamise ja ligikaudse pindalaga 10 952 m² äralõike Viimsi vallale tasuta võõrandamise kohta. Viimsi metskond 79 kinnisasja (katastritunnus 89001:001:2510) valitsejaks on Kliimaministeerium ja volitatud asutuseks Riigimetsa Majandamise Keskus (edaspidi RMK). Kliimaministeerium edastas Teie taotluse RMK-le seisukoha kujundamiseks ja vastuskirja koostamiseks.

Tutvudes Teie taotlusega ja reoveepuhasti asukoha skeemiga selgus, et samasse asukohta on Viimsi vald varasemalt soovinud rajada jäätmejaama ja ringmajanduskeskuse (Viimsi Vallvalitsuse 16.02.2023 taotlus Keskkonnaministeeriumile nr 15-8/482). Antud küsimuses esitas RMK oma seisukoha Keskkonnaministeeriumile 09.03.2023 kirjas nr 3-1.1/2023/1120, milles on selgitatud, miks RMK valla poolt välja pakutud asukoha valikuga ei nõustu ning tehtud ettepanekuid alternatiivseteks asukoha valikuteks.

RMK on jätkuvalt seisukohal, et Viimsi metskond 79 kinnisasi on tervikuna RMK-le vajalik tema põhimäärusest tulenevate ülesannete täitmiseks. Viimsi metskond 79 kinnisasi on põline riigimetsamaa ning ühtlasi kõrgendatud avaliku huviga ala, kus tulenevalt ühiskonna ootusest metsade säilimisele on Viimsi vallas riigimetsa majandamine sisuliselt peatunud. Tõenäoliselt kaasneks reoveejaama rajamisega aga metsa raadamine, mida RMK sellistel aladel ehitustegevuse eesmärgil võimalikuks ei pea. Samuti märgime, et taotletavale alale ulatub II kaitsekategooria liigi kanakulli elupaik. RMK põhimääruse kohaselt on RMK ülesandeks muuhulgas ka maastiku, pärandkultuuriobjektide ja kaitstavate loodusobjektide hoidmine.

Tuginedes eeltoodule ei pea RMK valitud asukohta reoveejaama rajamiseks sobilikuks ning ei nõustu Viimsi metskond 79 kinnisasja jagamisega ja väljalõike Viimsi vallale võõrandamisega.

Lugupidamisega

(allkirjastatud digitaalselt)

Andrus Lauren

Kinnisvaraosakonna juhataja

Koopia: Kliimaministeerium 24.04.2024 nr 5-9/24/2162

Andrus Kevvai 506 6931

Ere Kaaristu 528 5345